Lav et referat af nedenstående tekst:

Tekst:
Et lokalsamfund i oprør. Inden længe lukker og slukker lægehuset i Ranum. Den 10. marts går de sidste patienter ud af konsultationslokalerne. Region Nordjylland har nemlig besluttet at lukke lægehuset. Den beslutning falder slet ikke i god jord på den nærliggende efterskole. - Det undergraver både vores by og vilkårene for efterskolen, siger forstander på Ranum Efterskole, Olav Storm Johannsen. - Vi oplever, at Ranum by - på trods af at det er Himmerlands femtestørste by - bliver sat på sidelinjen. Afhængig af lægehus Ranum Efterskole har omkring 500 efterskoleelever, og de har gennem årene sendt eleverne til lægehuset ved sygdom. Lægehuset har omkring 2.000 patienter tilknyttet, og de bliver nu overflyttet til lægehuset i Hornum. Det betyder, at byens borgere - som så mange andre i landdistrikterne - må vinke farvel en lokallæge, som kender borgerne og deres sygdomshistorik. For efterskolen er et lægehus i byen afgørende. Derfor har de taget arbejdshandskerne på og er gået i dialog med klinikejeren af lægehuset i Hornum. - Vi er i dialog med læge Søren Donslund om en samarbejdsaftale, som kan sikre et halvtids lokalt lægehus, siger Olav Storm Johannsen. - Vi er meget afhængige af et lokalt lægehus og åbne for et samarbejde med både regionen og den læge, som har eller kan købe ydernummeret i Ranum.

Referat:
Et stort lægehus er fortid i Ranum.